พระราชกฤษฎีกาเปลี่ยนแปลงเขตเทศบาลเมืองอุบลราชธานีจังหวัดอุบลราชธานี(ฉบับที่ ๒)พ.ศ. ๒๕๒๔ ภูมิพลอดุลยเดชป.ร.ให้ไว้ ณวันที่ ๑๘ ธันวาคม พ.ศ. ๒๕๒๔เป็นปีที่ ๓๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองอุบลราชธานี จังหวัดอุบลราชธานีเพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทยและมาตรา ๑๒ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองอุบลราชธานีจังหวัดอุบลราชธานี (ฉบับที่ ๒) พ.ศ. ๒๕๒๔มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลเมืองอุบลราชธานี จังหวัดอุบลราชธานี ซึ่งได้กำหนดไว้ในมาตรา๓ แห่งพระราชกฤษฎีกาเปลี่ยนแปลงเขตเทศบาลเมืองอุบลราชธานี จังหวัดอุบลราชธานี พ.ศ.๒๔๙๙ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ที่สี่แยกริมทางหลวงแผ่นดินหมายเลข๒๔ ตอนทางเลี่ยงเมืองอุบลราชธานี ฟากเหนือ ตรงที่บรรจบกับทางหลวงแผ่นดินหมายเลข๒๑๒ ตอนอำนาจเจริญ อุบลราชธานี ฟากตะวันตก และเป็นจุดเริ่มของทางหลวงจังหวัดหมายเลข๒๐๕๐ ตอนแยกทางหลวงแผ่นดินหมายเลข ๒๑๒(บ้านก้านเหลือง) อำเภอตระการพืชผล เลียบริมทางหลวงจังหวัดหมายเลข ๒๐๕๐ตอนแยกทางหลวงแผ่นดินหมายเลข ๒๑๒ (บ้านก้านเหลือง) อำเภอตระการพืชผล ฟากเหนือ ไปทางทิศตะวันออก ถึงหลักเขตที่ ๒ ซึ่งตั้งอยู่ห่างจากศูนย์กลางทางหลวงแผ่นดินหมายเลข๒๑๒ ตอนอำนาจเจริญ อุบลราชธานี ตามแนวเส้นตั้งฉากระยะ ๑,๐๐๐ เมตรจากหลักเขตที่ ๒ เป็นเส้นขนาน ระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๒๑๒ ตอนอำนาจเจริญ - อุบลราชธานีไปทางทิศตะวันออกเฉียงใต้ ถึงหลักเขตที่ ๓ ซึ่งตั้งอยู่ริมเขตสนามบินกองบิน๒๑ กองทัพอากาศ ด้านตะวันตกเฉียงเหนือจากหลักเขตที่ ๓ เลียบตามแนวเขตสนามบินกองบิน๒๑ กองทัพอากาศ ไปทางทิศใต้ เลี้ยวไปทางทิศตะวันออกแล้ววกขึ้นไปทางทิศตะวันออกเฉียงเหนือถึงหลักเขตที่ ๔ ซึ่งตั้งอยู่ริมเขตสนามบินกองบิน ๒๑ กองทัพอากาศ ด้านตะวันออก ริมทางหลวงจังหวัดหมายเลข ๒๐๕๐ ตอนบ้านหนองกระโตก - บ้านโนนยาง ฟากตะวันตกตรง กม. ๒.๖๔๐ด้านตะวันออก จากหลักเขตที่ ๔ เลียบริมทางหลวงจังหวัดหมายเลข๒๐๕๐ ตอนบ้านหนองกระโตก - บ้านโนนยาง ไปทางทิศตะวันตกเฉียงใต้ ถึงหลักเขตที่ ๕ซึ่งตั้งอยู่ริมทางหลวงจังหวัดหมายเลข ๒๐๕๐ ตอนบ้านหนองกระโตก - บ้านโนนยาง ฟากตะวันตกตรง กม. ๒.๕๘๖ ริมคลองนาควาย ฝั่งใต้จากหลักเขตที่ ๕ เป็นเส้นตรงไปทางทิศตะวันออกเฉียงใต้ผ่านทางหลวงจังหวัดหมายเลข๒๐๕๐ ตอนบ้านหนองกระโตก บ้านโนนยาง ตรง กม. ๒.๕๘๖ เลียบริมคลองนาควาย ฝั่งใต้ไปทางทิศตะวันออกเฉียงใต้ ถึงหลักเขตที่ ๖ ซึ่งตั้งอยู่ปากคลองนาควาย ฝั่งใต้ ริมอ่างเก็บน้ำห้วยวังนองฝั่งตะวันตกจากหลักเขตที่ ๖เลียบอ่างเก็บน้ำห้วยวังนอง ฝั่งตะวันตก ไปทางทิศตะวันตกเฉียงใต้ ถึงหลักเขตที่ ๗ ซึ่งตั้งอยู่ริมอ่างเก็บน้ำห้วยวังนองฝั่งตะวันตก ตรงคันกั้นน้ำชลประทาน ฝั่งเหนือจากหลักเขตที่ ๗ เลียบคันกั้นน้ำชลประทาน ฝั่งเหนือ ไปทางทิศตะวันออกเฉียงใต้ถึงหลักเขตที่ ๘ ซึ่งตั้งอยู่ตรงริมฝายน้ำล้น ฝั่งเหนือ ริมถนนไปบ้านกุดลาดฟากเหนือจากหลักเขตที่ ๘ เป็นเส้นตรงไปทางทิศใต้ ผ่านถนนไปบ้านกุดลาดและเลียบลำห้วยวังนองฝั่งตะวันออก ไปทางทิศตะวันออกเฉียงใต้ ถึงหลักเขตที่ ๙ ซึ่งตั้งอยู่ที่ปากลำห้วยวังนองริมแม่น้ำมูล ฝั่งเหนือจากหลักเขตที่ ๙ เป็นเส้นตรงไปทางทิศใต้ข้ามแม่น้ำมูลถึงหลักเขตที่ ๑๐ ซึ่งตั้งอยู่ริมแม่น้ำมูล ฝั่งใต้ด้านใต้ จากหลักเขตที่ ๑๐ เลียบริมแม่น้ำมูล ฝั่งใต้ไปทางทิศตะวันตกเฉียงใต้ ผ่านทางหลวงแผ่นดินหมายเลข ๒๔ ตอนเดชอุดม อุบลราชธานี ถึงหลักเขตที่๑๑ ซึ่งตั้งอยู่ริมแม่น้ำมูล ฝั่งใต้ ตรงจุดที่ตั้งได้ฉากกับปากลำน้ำมูลน้อยฝั่งตะวันออกจากหลักเขตที่ ๑๑ เป็นเส้นตรงไปทางทิศตะวันตกเฉียงเหนือข้ามแม่น้ำมูล ถึงหลักเขตที่ ๑๒ ซึ่งตั้งอยู่ที่ปากลำน้ำมูลน้อย ฝั่งตะวันออกด้านตะวันตก จากหลักเขตที่ ๑๒ เลียบลำน้ำมูลน้อยฝั่งตะวันออก ไปทางทิศตะวันตกเฉียงเหนือ ถึงหลักเขตที่ ๑๓ซึ่งตั้งอยู่ริมทางหลวงแผ่นดินหมายเลข ๒๔ ตอนทางเลี่ยงเมืองอุบลราชธานี ฟากตะวันตกริมลำน้ำมูลน้อย ฝั่งเหนือจากหลักเขตที่ ๑๓ เลียบริมทางหลวงแผ่นดินหมายเลข ๒๔ตอนทางเลี่ยงเมืองอุบลราชธานี ฟากตะวันตก ไปทางทิศตะวันออกเฉียงเหนือผ่านทางหลวงแผ่นดินหมายเลข ๒๓ ตอนยโสธร - อุบลราชธานี บรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองอุบลราชธานี จังหวัดอุบลราชธานี(ฉบับที่ ๒) พ.ศ. ๒๕๒๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลเมืองอุบลราชธานี จังหวัดอุบลราชธานีได้เจริญขึ้นและมีชุมนุมชนอยู่หนาแน่น สมควรขยายเขตเทศบาลเมืองอุบลราชธานี จังหวัดอุบลราชธานีเพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ปิติวรรณ/จัดทำ๑๗ มีนาคม ๒๕๖๓อรญา/ตรวจ๑๔ เมษายน ๒๕๖๓[๑] ราชกิจจานุเบกษาเล่ม ๙๘/ตอนที่ ๒๑๑/ฉบับพิเศษ หน้า ๑๒/๒๔ ธันวาคม ๒๕๒๔